11 КОРПОРАЦИЯНЫҢ ҚАРЖЫЛЫҚ ДӘРМЕНСІЗДІГІ 
ЖӘНЕ ҚАРЖЫЛЫҚ САУЫҚТЫРУ 

Қаржы дағдарысының диагностикасы - кәсіпорында дағдарыстың дамуының ықтимал үрдісін және оның жағымсыз салдарын табу үшін жасалатын қаржыны талдаудың мақсатты жүйесі. Кәсіпорынның қаржы дағдарысын диагностикалау мақсаты мен оны жүзеге асыру әдісіне сәйкес ол келесі екі негізгі жүйеге бөлінеді:
1) қаржы дағдарысын экпресс-диагностикалау жүйесі;
2) қаржы дағдарысын терең диагностикалау жүйесі. 
Қаржы дағдарысын экпресс-диагностикалау - кәсіпорын қаржысының дамуының дағдарыстық параметрін ұдайы бағалау жүйесі. Бағалау кәсіпорын қаржысының есеп деректерінің базасында стандартты талдау алгоритмі бойынша жүзеге асырылады.
Қаржы дағдарысын экспресс-диагностикалаудың негізгі мақсаты кәсіпорында дағдарыстың даму белгілерін ерте табу және дағдарыстың жай-күйінің ауқымын алдын ала бағалау. 
Қаржы дағдарысының экспресс-диагностикасы келесі негізгі саты бойынша жүзеге асырылады:
1) кәсіпорында қаржы дағдырысы туындауы қауіпті «дағдарыс өрісі» қадағаланатын объсктіні анықтау.
Осы тұрғыдан кәсіпорынның «дағдарыс өрісін» кадағалау жүйесіне мына негізгі объектілер (параметрлер) кіруі мүмкін:
2) кәсіпорында қаржы дағдарысының туындау каупін бағалайтын индикаторлар жүйесін қалыптастыру;
3) кәсіпорын қаржысында дағдарыстың дамуының жекелеген жақтарын талдау мына стандартты әдіспен жүзеге асырылады:
· деңгейлес (трендік) қаржы талдауы;
· сатылас (құрылымдық) қаржы талдауы;
· салыстырмалы қаржылық талдауы;
· қаржы коэффициентін талдау;
· қаржы тәуекелін талдау;
· «Дюпон моделіне» негізделген интегралдық қаржы талдауы.
Кәсіпорын қаржысының дағдарыстық жай-күйінің ауқымын алдын ала бағалау. Қаржы менеджментінің практикасында кәсіпорынның қаржы жай-күйінде дағдарыстың  даму ауқымы бағаланатын келесі үш негізгі сипаттама пайдаланылады:
· жеңіл қаржы дағдарысы;
· терең қаржы дағдарысы;
· апатты қаржы дағдарысы (қаржы апаты).
Қаржы дағдарысын терең диагностикалау кәсіпорын қаржысының дағдарыстық даму параметрін факторларды талдау мен болжау әдісінің негізінде жүзеге асырылатын бағалау жүйесі сипатталады.
Қаржы дағдарысын терең диагностикалау  мына мақсатта жүзеге асырылады:
· кәсіпорын қаржысының дамуының дағдарыстық параметрін экспресс-диагностикалау процесінде алынған бағалау нәтижесін тереңдету;
· кәсіпорын қаржысының жай-күйіндегі дағдарыстың ауқымын алдын ала бағасын растау;
· кәсіпорынның қаржы дағдарысын және оның жағымсыз салдарының қаупін тудыратын жекелеген фактордың дамуын болжау;
· кәсіпорынның қаржы дағдарысын ішкі қаржы әлеуетінің есебінен бейтараптандыру қабілетін бағалау және болжау.
Кәсіпорын қаржысының дамуының дағдарысына себеп болатын негізгі факторлардың жиынтығы. Қаржы дағдарысын терең диагностикалау факторларды талдау мен болжауға негізделеді.
Аталмыш факторлар зерттеу мен бағалау процесінде мынадай екі негізгі топка бөлінеді:
1) кәсіпорынның қызметіне тәуелді емес (сыртқы немесе экзогендік фактор);
2) кәсіпорыпның қызметіне тәуелді (ішкі немесе эндогендік факторлар).
Қаржы дағдарысының дамуының сыртқы факторлары талдау кезінде мына үш шағын топқа бөлінеді:
1) елдің жалпы дамуының әлеуметтік-экономикалың факторлары. Аталмыш факторлардың ішінен осы кәсіпорынның шаруашылық қызметіне жағымсыз ықпал ететін, яғни оған қаржы дағдарысының қаупін төндіретіндер ғана қарастырылады;
2) нарықтық факторлар. Осы факторларды қарастырғанда кәсіпорын үшін жағымсыз тауарлық та (шикізат та, сондай-ақ шығарылатын өнім бойынша да) және қаржы нарығының да даму үрдісі зерттеледі;
3) өзге сыртқы факторлар. Кәсіпорын осы факторлардың құрамын өз қызметінің ерекшеліктерін ескере отырып дербес анықтайды.
Кәсіпорын қаржысының дамуында дағдарысқа себеп болатын сыртқы (экзогендік факторлар):
1) [bookmark: _GoBack]жалпы экономикалық факторлар:
· ұлттық кіріс мөлшерінің құлдырауы;
· инфляцияның өсуі;
· төлем айналымының баяулауы;
· салық жүйесінің тұрақсыздығы;
· реттейтін заңнаманың тұрақсыздығы;
· халықтың нақты кірісі деңгейінің төмендеуі;
· жұмыссыздықтың үлғаюы. 
2)  нарыңтық факторлар:
· ішкі нарық сыйымдылығының тарылуы;
· нарықта монополияның күшеюі;
· сұраныстың айтарлықтай кемуі;
· қор нарығының белсенділігінің төмендеуі;
· валюта нарығының тұрақсыздығы.
3) өзге факторлар:
· саяси тұрақсыздық;
· жағымсыз демографиялык үрдіс;
· табиғи зілзала;
· қылмыстық жағдайдың нашарлауы.
Қаржы дағдарысының дамуына себеп болатын ішкі факторлар да кәсіпорынның ақша ағынының қалыптасу ерекшелігіне байланысты талдау кезінде мына үш шағын топқа бөлінеді:
· операциялық қызметпен байланысты факторлар;
· инвестициялық қызметпен байланысты факторлар;
· қаржы қызметімен байланысты факторлар. 
Кәсіпорын қаржысының дамуының дағдарысына себеп болатын ішкі (эндогендік факторлар): 
1)  операциялың факторлар:
· тиімсіз маркетинг;
· ағымдағы шығынның тиімсіз құрылымы (тұрақты шығынның жоғары үлесі);
· негізгі құрал-жабдықты төмен деңгейде пайдалану;
· сақтандыру   және   маусымдық   запастың жоғары мөлшері;
· өнімнің әртараптандырылған түрінің жеткіліксіздігі;
· тиімсіз өндірістік менеджмент. 
2)  инвестициялық факторлар:
· тиімсіз қор қоржыны;
· құрылыс-монтаж жұмыстарының тым ұзақтығы;
· инвестициялық ресурсты шамадан тыс жұмсау;
· іске асырылған нақғы жоба бойынша жоспарланған пайда мөлшеріне кол жеткізбеу;
· тиімсіз инвестициялық менеджмент. 
3) қаржы факторлары:
· тиімсіз қаржы стратегиясы;
· активтің тиімсіз құрылымы (олардың төмен өтімділігі);
· қарыз капиталының шамадан тыс үлесі;
· қарыз капиталы тартылатын қысқа мерзімді көздің көптігі;
· дебиторлық берешектің өсуі;
· капиталдың жоғары құны;
· қаржы тәуекелінің жол берілетін деңгейінен асу;
· тиімсіз қаржы менеджменті.
Кешенді терең талдауды жекелеген факторлардың кәсіпорын қаржысының дамуына дағдарыстың жасайтын ықпалын бағалаудың арнайы әдістерін пайдаланып жүргізу. Осы талдау жекелеген факторлардың кәсіпорын қаржысының әр түрлі аспектісіне жасайтын жағымсыз ықпалдың дәрежесін анықтауға негізделеді. Осындай терең талдауды жүзеге асыру процесінде мына негізгі әдістер пайдаланылады:
· қаржы коэффициентін толық кешенді талдау. Осы талдау жүзеге асырылғанда «дағдарыс өрісі» объектісінің шеңбері, сондай-ақ қаржы дағдарысының ықтимал қаупінің көрсеткіш-индикаторының жүйесі де біршама кеңейеді;
· корреляциялық  талдау. Осы әдіс жекелеген факторлардың кәсіпорын қаржысы дағдарысының даму сипатына жасайтын ықпалының дәрежесін анықтау үшін пайдаланылады.
· СВОТ-талдау (SWOT analyes). СВОТ-талдау кәсіпорынның мықты және осал жағының ерекшелігін жекелеген ішкі эндогендік факторларды, сондай-ақ кәсіпорын қаржысының дағдарысының дамуына себеп болатын жекелеген сыртқы (экзогендік) факторлардың жағымсыз ықпалын жеке қарастырып зерттейді.
«Альтман моделі». Бұл кәсіпорынға төнетін банкроттық қаупін интегралдық бағалау алгоритмі болып табылады. Аталмыш моделі кәсіпорын қаржысының дағдарысының жай-күйін диагностикалайтын ең маңызды көрсеткіштердің кешенді есебіне негізделген. Э. Альтман банкрот кәсіпорынды зерттеу негізінде банкроттықтың ықтималдығын интегралдық бағалау кезінде жекелеген факторлардың маңыздылық коэффициентін анықтады.
Корпорацияның қаржылық жағдайсыздығын сауықтыру әдістері. Кәсіпорынды кризистік қаржылық жағдайдан шығаруға бағытталған тұрақтандыру шаралары жүйесінде оны сауықтыру маңызды роль атқарады.
Сауықтыру – бұл кәсіпорынның қаржы жағдайын жақсарту бойынша шаралар жүйесі, ол кәсіпорынды банкрот деп жаиялаудан немесе оны жоюдан құтқаруға бағытталған шараларды заңды немесе жеке тұлғалардың көмегімен жүзеге асыру. Сауықтыру үш жағдайда жүргізіледі:
1) кредиторлар тарапынан банкрот жариялауды бастаудан бұрын кәсіпорын өз еркімен кризистік жағдайдан шығу үшін сыртқы көмек іздесе;
2) егер кәсіпорын арбитражды сотқа өз банкроттығын жарияламас бұрын сауықтыру жағдайын ұсынса;
3) сауықтыру өткізу туралы шешімді арбитражды сот қабылдаса, кредиторлар талабын орындап, кәсіпорынның бюджет алдындағы қарызын өтеуге дайын адамдардың ұсынысы болса.
Фирманың қаржы жағдайын жақсарту шаралары оқшау және жалпы болып бөлінеді. Оқшау шаралар жеке жақсартуларға, ал жалпы шаралар бүкіл өндірісті сауықтырады. Сонымен қатар шаралар өте тез мерзімді, қысқа мерзімді, ұзақ мерзімді болып бөлінеді. Ұзақ мерзімді шаралар мерзімсіз, яғни үнемі шараларға айналуы мүмкін.

